ພວກນັກບິນ ອະວະກາດ ເຂົ້າໄປຫຼົບໄພ ຢູ່ຍານ Soyuz
ພວກນັກບິນອະວະກາດ ທີ່ສະຖານີ ອະວະກາດນາໆຊາດ ໄດ້ເຂົ້າໄປ ຫຼົບໄພ ຢູ່ຍານ Soyuz ເພາະ​ວ່າມີ​ຊາກ​ຫັກພັງ​​ເທິງອະວະ​ກາດ ​ໂຄຈອນ​ເຂົ້າ​ໄປ​ໃກ້ເກີນໄປ.
ບັນດານັກບິນອະວະກາດຫົກຄົນ ທີ່ສະຖານີອະວະກາດນາໆຊາດພາກັນເຂົ້າໄປຫຼົບໄພຢູ່ໃນ ບ່ອນລີ້ໄພສຸກເສີນໃນວັນເສົາມື້ນີ້ ເພາະວ່າມີຊາກຫັກພັງເທິງອະວະກາດໂຄຈອນເຂົ້າໄປໃກ້ໆ ຢ່າງເປັນອັນຕະລາຍທີ່ສຸດ ອົງການອະວະກາດຂອງສະຫະລັດຫຼື NASA ກ່າວຜ່ານສື່ສັງຄົມ Twitter ຂອງຕົນໃນວັນ ເສົານີ້ວ່າ ມັນເປັນຄັ້ງທີ່ສາມ ທີ່ບັນດານັກບິນອະວະກາດຕ້ອງໄດ້ເຂົ້າໄປລີ້ຢູ່ໃນບ່ອນຫຼົບໄພ ສຸກເສີນຍ້ອນວ່າມີເສດຊາກອະວະກາດໂຄຈອນເຂົ້າໄປໃກ້ ຊາກຈະຫລວດຂອງຣັດເຊຍ Cosmos 2251 ຄາດຄະເນວ່າ ຈະໂຄຈອນເຂົ້າໄປໃກ້ໆສະ ຖານີອະວະກາດນາໆຊາດປະມານ 15 ກິໂລແມັດ ຢູ່ໃນລະຍະດັ່ງກ່າວອົງການ NASA ກ່າວວ່າ ມັນບໍ່ເປັນອັນຕະລາຍ ແຕ່ກໍເວົ້າວ່າ ຕົນໄດ້ ສັ່ງໃຫ້ເຂົ້າໄປຫຼົບໄພເພື່ອເປັນການເອົາມາດຕະການປ້ອງກັນ ໃນກໍລະນີທີ່ຊາກຈະຫຼວດໂຄ ຈອນເຂົ້າຕຳ ບ່ອນຫຼົບໄພ ທີ່ຈະພາພວກນັກບິນອະວະກາດໜີໄປນັ້ນ ແມ່ນຍານ Soyuz ທີ່ພວກນັກບິນອະວະກາດຈະໃຊ້ໃນການເດີນທາງກັບຄືນມາຍັງໂລກທັງໃນກໍລະນີການເດີນ ທາງກັບຄືນມາຍັງໂລກຕາມປົກກກະຕິ ຫຼືໃນກໍລະນີທີ່ເກີດເຫດການສຸກເສີນ ຫລັງຈາກເສດຊາກຈະຫຼວດໄດ້ໂຄຈອນຜ່ານໄປດ້ວຍຄວາມປອດໄພແລ້ວ ບັນດານັກບິນອະ ວະກາດກໍໄດ້ພາກັນກັບຄືນໄປປະຈໍາໜ້າທີ່ຂອງຕົນຕາມປົກກະຕິ ໃນຂະນະດຽວກັນ ກໍມີການສົ່ງຈະຫລວດທີ່ບໍ່ມີຄົນຂັບຂື້ນສູ່ວົງໂຄຈອນຈາກເຂດ Guiana ຂອງຝຣັ່ງໃນຕອນແລງວັນສຸກວານນີ້ ອົງການອະວະກາດຂອງຢູໂຣບກ່າວວ່າ ຍານອະວະ ກາດດັ່ງກ່າວແມ່ນລຳລຽງເຄື່ອງໃຊ້ແລະສຳພາລະຕ່າງໆໄປຍັງສະຖານີອະວະກາດນາໆຊາດ